Դատարանում ստեղծվեց իրավիճակ, երբ Սիրեկանյանն Իշխան Բարսեղյանի և վերջինիս պաշտպանների կողքին նստած էր, սակայն չէր հանդիսանում Բարսեղյանի պաշտպանը: Նման պայմաններում վերջինս ազատ էր լքել նիստերի դահլիճը, ինչպես դատավարության կողմ չհանդիսացող յուրաքանչյուր անձ, սակայն հանրային պաշտպանը նման բան չարեց, այլ շարունակ կրկնում էր, որ դատավորը լուծում տա իր խնդրին: Հանրային պաշտպանը դահլիճից հեռացավ միայն այն բանից հետո, երբ դատավոր Վաչե Մարգարյանը հայտարարեց, որ հեռանում է խորհրդակցական սենյակ՝ իր ինքնաբացարկի վերաբերյալ որոշում կայացնելու: